CELEX: 62015CN0151
Language: sl
Date: 2015-03-30 00:00:00
Title: Zadeva C-151/15: Predlog za sprejetje predhodne odločbe, ki ga je vložilo Tribunal da Relação de Coimbra (Portugalska) 30. marca 2015 – Sociedade Portuguesa de Autores, C.R.L. proti Ministério Público

22.6.2015   
            
            
               SL
            
            
               Uradni list Evropske unije
            
            
               C 205/16
            
         Predlog za sprejetje predhodne odločbe, ki ga je vložilo Tribunal da Relação de Coimbra (Portugalska) 30. marca 2015 – Sociedade Portuguesa de Autores, C.R.L. proti Ministério Público
   (Zadeva C-151/15)
   (2015/C 205/22)
   Jezik postopka: portugalščina
   
      Predložitveno sodišče
   
   Tribunal da Relação de Coimbra
   
      Stranki v postopku v glavni stvari
   
   
      Pritožnica: Sociedade Portuguesa de Autores, C.R.L.
   
      Nasprotna stranka v pritožbenem postopku: Ministério Público
   
      Vprašanji za predhodno odločanje
   
   
               1.
            
            
               Ali je treba pojem priobčitve dela javnosti iz člena 3(1) Direktive 2001/29/ES (1) razlagati tako, da zajema prenos del, ki se oddajajo radiodifuzno, v poslovnih prostorih, kot so bari, kavarne, restavracije ali drugi s podobnimi značilnostmi, prek televizijskih sprejemnikov, pri čemer je prenos ojačen z zvočniki in/ali ojačevalci, tako da gre v tem okviru za novo uporabo del, ki so varovana z avtorsko pravico?
            
         
               2.
            
            
               Ali uporaba zvočnikov in/ali ojačevalcev, to je drugih tehničnih sredstev, ki niso televizijski sprejemnik, za ojačenje oddajanja zvoka, vpliva na odgovor na prejšnje vprašanje?
            
         
      (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL, posebna izdaja v slovenščini, poglavje 17, zvezek 1, str. 230).